Дадатак 8

**АСАБЛІВАСЦІ АРГАНІЗАЦЫІ АДУКАЦЫЙНАГА**

**ПРАЦЭСУ ПРЫ ВЫВУЧЭННІ ВУЧЭБНЫХ ПРАДМЕТАЎ**

**«СУСВЕТНАЯ ГІСТОРЫЯ» І «ГІСТОРЫЯ БЕЛАРУСІ»**

**1. Вучэбныя праграмы**

У 2024/2025 навучальным годзе пры вывучэнні вучэбных прадметаў «Сусветная гісторыя» і «Гісторыя Беларусі» варта кіравацца вучэбнымі праграмамі, зацверджанымі Міністэрствам адукацыі ў 2024 годзе.

У X класе будзе выкарыстоўвацца **новая вучэбная праграма** інтэграванага вучэбнага прадмета «Гісторыя Беларусі ў кантэксце сусветнай гісторыі».

**Звяртаем увагу**, што ў вучэбныя праграмы па вучэбных прадметах «Сусветная гісторыя» і «Гісторыя Беларусі» ўнесены змяненні.

**Сусветная гісторыя**

|  |  |  |
| --- | --- | --- |
| Клас | Назва раздзела | Змяненні ў вучэбнай праграме |
| VII | Заходняя Еўропа ў XVII—XVIII стст. | У тэме «Эпоха Асветніцтва» прадугледжана знаёмства з дзейнасцю Лока, Канта. Гэтыя імёны ўключаны таксама ў асноўныя патрабаванні да вынікаў вучэбнай дзейнасці вучняў;у тэме «Вялікая французская рэвалюцыя XVIII ст.» тэрмін «якабінскі тэрор» аменены на тэрмін «якабінская дыктатура»;змест тэмы «Паўднёвыя і заходнія славяне» скарэкціраваны наступным чынам: «Заходнія і паўднёвыя славяне. Чэхія і Славакія. Росквіт і заняпад Польскай дзяржавы. Паўднёвыя славяне пад уладай Турцыі. Паўднёвыя славяне пад уладай Аўстрыі» |
| Расія | У тэму «Расія ў Смутны час» дададзена пытанне «Замежная інтэрвенцыя» |
| Усходнія цывілізацыі | Зменены парадак вывучэння вучэбных тэм |
| VIII | Заходняя Еўропа | Змест тэмы «Вялікабрытанія ў XIX–пачатку XX ст.» скарэкціраваны наступным чынам: «Дзяржаўны лад. Эканамічнае развіццё. Унутраная палітыка: выбарчыя і сацыяльныя рэформы. Двухпартыйная сістэма. Працоўны рух. Знешняя палітыка»;змест тэмы «Францыя ў XIX–пачатку XX ст.» скарэкціравана наступным чынам: «Эканамічнае развіццё. Рэжым Рэстаўрацыі. Ліпеньская манархія. Другая імперыя. Трэцяя рэспубліка. Знешняя палітыка» |
| Краіны Паўночнай і Паўднёвай Амерыкі | Назва тэмы «Ператварэнне ЗША ў сусветную дзяржаву» зменена наступным чынам: «Грамадзянская вайна. ЗША ў апошняй трэці XIX—пачатку XX ст.» |
| Расійская імперыя. Славянскія краіны | Назва тэмы «Расія ў гады рэвалюцыйных узрушэнняў (1905-1917 гг.)» зменена наступным чынам: «Расія ў пачатку ХХ ст.»; у змест тэмы дададзена пытанне «Расія ў Першай сусветнай вайне» |
| IX | Краіны Еўропы і ЗША ў 1918–1939 гг. | У тэме «Барацьба супраць фашызму ў еўрапейскіх краінах напярэдадні Другой сусветнай вайны» скарэкціравана фармулёўка пытання «Усталяванне нацысцкага рэжыму ў Германіі»;у тэме «Краіны Цэнтральнай і Паўднёва-Усходняй Еўропы» скарэкціраваны фармулёўкі пытанняў: «Ліквідацыя Чэхаславацкай дзяржавы»; «Польшча ва ўмовах абвастрэння міжнароднага становішча ў 1930-х гадах»;у асноўных патрабаваннях да вынікаў вучэбнай дзейнасці вучняў спіс гістарычных асоб прадстаўлены наступным чынам: Дэвід Лойд Джордж, Жорж Клемансо, Франклін Дэлана Рузвельт, Альберт Эйнштэйн, Эрнэст Хемінгуэй, Эрых Марыя Рэмарк, Чарлз Чаплін |
| Гісторыя Савецкай дзяржавы:1917–1939 гг. | У тэме «Палітычнае развіццё савецкай дзяржавы» пытанне «Развіццё адносін з краінамі Захаду» заменены на «Знешняя палітыка СССР»;у асноўных патрабаваннях да вынікаў вучэбнай дзейнасці вучняў спіс гістарычных асоб прадстаўлены наступным чынам: У. І. Ленін, А. В. Калчак, М. В. Фрунзе, І.В. Сталін, А. Р. Стаханаў, К. Э. Цыялкоўскі, У. І .Вярнадскі, І. В. Курчатаў, М. І. Вавілаў, А. М. Горкі, М. А. Шолахаў, С. С. Пракоф'еў, Д. Д. Шастаковіч, Л. П. Арлова |
| Краіны Усходу і Лацінскай Амерыкі (1918–1945 гг.) | Змест тэмы «Індыя» скарэкціраваны наступным чынам: «Уздым нацыянальна-вызваленчага руху. Ідэалогія гандзізму. Саляны паход. Індыя ў гады Другой сусветнай вайны. Культура і лад жыцця індыйцаў»;у асноўных патрабаваннях да вынікаў вучэбнай дзейнасці вучняў:пералік гістарычных асоб дапоўнены імем Рабіндраната Тагора;спіс гістарычных паняццяў прадстаўлены наступным чынам: гандзізм, кемалізм, сат’яграха, ваенная дыктатура, шарыят |
| Краіны Еўропы і ЗША ў 1945 г. – пачатку XXI ст. | Змест тэмы «ЗША» скарэкціраваны наступным чынам: «Сацыяльна-эканамічнае развіццё ў другой палове 1940-х — 1950-я гг. Макартызм. Дзяржава дабрабыту. Рэформы 1960-х гг. Расавая праблема. Эканамічны крызіс 1970-х — пачатку 1980-х гг. Рэйганоміка. Эканамічнае развіццё і сацыяльныя рэформы ў канцы 1990-х — пачатку 2000-х гг. Знешняя палітыка»;змест тэмы «Вялікабрытанія» скарэкціраваны наступным чынам: «Распад Брытанскай каланіяльнай імперыі. Унутраная і знешняя палітыка (1945—1979 гг.). Ірландская (Ольстэрская) праблема і шляхі яе вырашэння. Эканамічны крызіс 1970-х-пачатку 1980-х гг. Тэтчэрызм. Палітыка лейбарыстаў і кансерватараў ў канцы ХХ – пачатку XXI ст. Сацыяльна-эканамічнае развіццё. Вялікабрытанія і еўрапейская інтэграцыя»;змест тэмы «Францыя» скарэкціравана наступным чынам: «Рэжым Чацвёртай рэспублікі. Распад Французскай каланіяльнай імперыі. Пятая рэспубліка. Знешняя палітыка. Эканамічны ўздым у Францыі ў канцы 1950 — 1960-х гг. і крызіс 1970-х гг. Спробы левага і неакансерватыўнага паваротаў у 1980-я гг. Палітычнае развіццё ў пачатку XXI ст.»;у асноўных патрабаваннях да вынікаў вучэбнай дзейнасці спіс гістарычных асоб прадстаўлены наступным чынам: Марцін Лютэр Кінг, Маргарэт Тэтчэр, Шарль дэ Голь, Рональд Рэйган, Франсуа Мітэран, Конрад Адэнаўэр, Вілі Брант, Гельмут Коль, Федэрыка Феліні, Ле Карбюзье |
| Гісторыя СССР і Расійскай Федэрацыі (1945 г. – пачатак XXI ст.) | Тэма «СССР у сярэдзіне 1960-х — пачатку 1980-х гг.» дапоўнена пытаннем «Рэформы другой паловы 1960-х гг.» |
| XI (базавы ўзровень) | Краіны свету ў другой палове ХХ – пачатку ХХІ ст. | У тэму «Заходняя Еўропа і стварэнне Еўрапейскага саюза» ўключана пытанне «Новыя тэндэнцыі палітычнага развіцця ў постіндустрыяльным грамадстве»; |
| XI (павышаны ўзровень) | Краіны свету ў другой палове ХХ – пачатку ХХІ ст. | У тэму «Стварэнне Еўрапейскага Саюза» ўключана пытанне «Новыя тэндэнцыі палітычнага развіцця ў постіндустрыяльным грамадстве»;у тэму «Краіны Цэнтральнай і Паўднёва-Усходняй Еўропы» ўключана пытанне «Новыя знешнепалітычныя прыярытэты» |

**Гісторыя Беларусі**

|  |  |  |
| --- | --- | --- |
| Клас | Назва раздзела | Змяненні ў вучэбнай праграме |
| VI | Першыя дзяржавы на тэрыторыі Беларусі ў IX-сярэдзіне XIII ст. | У асноўныя патрабаванні да вынікаў вучэбнай дзейнасці вучняў уключана:ведаць асноўныя формы дзяржаўнасці на тэрыторыі Беларусі: Полацкае княства (зямля), Тураўскае княства |
| Беларускія землі ў перыяд узнікнення і ўмацавання Вялікага Княства Літоўскага (сярэдзіна XIII – канец XIV ст.). | У асноўныя патрабаванні да вынікаў вучэбнай дзейнасці вучняў уключана:ведаць асноўныя формы дзяржаўнасці на тэрыторыі Беларусі: Вялікае Княства Літоўскае |
| VII | Беларускія землі ў сярэдзіне ХVI – першай палове ХVII ст. | У тэму «Этнічныя працэсы» ўключана пытанне «Паланізацыя беларускага грамадства і яе наступствы»;у асноўныя патрабаванні да вынікаў вучэбнай дзейнасці вучняў уключана:ведаць асноўныя формы дзяржаўнасці на тэрыторыі Беларусі: Вялікае Княства Літоўскае ў складзе Рэчы Паспалітай; спіс гістарычных дзеячаў і дзеячаў культуры Беларусі ў сярэдзіне XVI — першай палове XVII ст. дапоўнены імем Спірыдона Собаля |
| VIII | Беларусь у канцы XVIII-сярэдзіне XIX ст. | У тэму «Беларусь у перыяд Айчыннай вайны 1812 г.» уключана пытанне «Партызанскі рух у 1812 г. на тэрыторыі Беларусі»; у тэму «Адукацыя і навука» ўключана пытанне" даследаванні М. К. Баброўскага, Іі І. Грыгаровіча, А. В. Турчыновіча»;тэма «Літаратура і мастацтва» дапоўнена палажэннем «Паэмы “Энеіда навыварат” і “Тарас на Парнасе”»;у асноўныя патрабаванні да вынікаў вучэбнай дзейнасці вучняў уключана:ведаць асноўныя формы дзяржаўнасці на тэрыторыі Беларусі: Беларусь у складзе Расійскай імперыі; спіс гістарычных дзеячаў і дзеячаў культуры Беларусі ў сярэдзіне XVI — першай палове XVII ст. дапоўнены імёнамі М. К Баброўскага, І. І. Грыгаровіча, А. В. Турчыновіча |
| Беларусь у другой палове XIX – пачатку XX ст. | З тэмы «Прамысловасць і стан гарадоў, развіццё гандлю і транспарту ў 1860-х гг. – пачатку XX ст.» выключана пытанне «К. фон Гутэн-Чапскі»; у тэму «Грамадска-палітычная абстаноўка ў Беларусі ва ўмовах першай расійскай рэвалюцыі» ўключана пытанне «Газета “Наша Ніва”»;імя гістарычнага дзеяча В. Ластоўскага перанесена з тэмы «Адукацыя і навука ў 1860 – х гг. – пачатку XX ст.» у тэму «Умовы і асаблівасці фарміравання беларускай нацыі»;у тэме «Адукацыя і навука ў 1860 – х гг. – пачатку XX ст.» прадугледжана вывучэнне пытання «А. Сапуноў» |
| IX | Кастрычніцкая рэвалюцыя ў Расіі і станаўленне беларускай нацыянальнай дзяржаўнасці(1917–1921 гг.) | У тэму «Спробы дзяржаўнага самавызначэння Беларусі» ўключана пытанне «Супраціўленне беларускага народа германскай акупацыі»; у тэму «Польска-савецкая вайна 1919–1921 гг. і другое абвяшчэнне ССРБ» уключана пытанне «Супраціўленне беларускага народа польскай акупацыі»;у асноўныя патрабаванні да вынікаў вучэбнай дзейнасці вучняў уключана: ведаць нацыянальныя формы беларускай дзяржаўнасці: ССРБ, Літбел |
| Беларусь ва ўмовах станаўлення савецкага грамадства. Заходняя Беларусь пад уладай Польшчы (1921-1939 гг.) | У асноўныя патрабаванні да вынікаў вучэбнай дзейнасці вучняў уключаны наступныя палажэнні: ведаць нацыянальныя формы беларускай дзяржаўнасці: БССР;спіс імёнаў гістарычных асоб дапоўнены імем У. І. Пічэты |
| Беларусь у гады Другой сусветнай і Вялікай Айчыннай войнаў | У змесце вучэбнай праграмы тэрмін «германскія акупанты» заменены на «нацысцкія», «нацысты»;у тэму «Нацысцкі акупацыйны рэжым на тэрыторыі Беларусі ў 1941–1944 гг.» уключана пытанне «Удзел калабарацыяністаў у рэалізацыі акупацыйнай палітыкі нацыстаў на тэрыторыі Беларусі»; у асноўных патрабаваннях да вынікаў вучэбнай дзейнасці пералік гістарычных паняццяў дапоўнены паняццем «Халакост» |
| БССР у другой палове 40-х – 80-я гг. ХХ ст. | У асноўных патрабаваннях да вынікаў вучэбнай дзейнасці вучняў пералік імёнаў гістарычных асоб дапоўнены імем А. А. Грамыка |
| Станаўленне і ўмацаванне дзяржаўнага суверэнітэту Рэспублікі Беларусь. 90-я гг. ХХ ст. – пачатак XXI ст. | У тэме «Сацыяльна-эканамічнае развіццё Рэспублікі Беларусь» скарэкціравана фармулёўка пытання «Беларуская мадэль сацыяльна-эканамічнага і палітычнага развіцця грамадства»;у асноўныя патрабаванні да вынікаў вучэбнай дзейнасці вучняў уключана:ведаць нацыянальныя формы беларускай дзяржаўнасці: Рэспубліка Беларусь |
| XI(базавы ўзровень) | Грамадска-палітычнае жыццё ў Беларусі. Развіццё беларускай дзяржаўнасці | У тэму «Грамадска-палітычнае жыццё ў другой палове ХІХ – пачатку ХХ ст.» уключаны пытанні «Газета “Наша Ніва”. Л. М. Саланевіч і “Беларускае таварыства”»; у асноўныя патрабаванні да вынікаў вучэбнай дзейнасці вучняў уключана:ведаць грамадскія аб'яднанні і палітычныя партыі ў Рэспубліцы Беларусь;умець адрозніваць гістарычныя і нацыянальныя формы дзяржаўнасці на тэрыторыі Беларусі |
| Беларусь у сістэме міжнародных адносін | У вучэбным змесце тэмы «Беларусь у гады Другой сусветнай і Вялікай Айчыннай войнаў» тэрмін «германскія акупанты» заменены тэрмінам «нацысты» |
| Фарміраванне беларускай нацыі. Канфесійнае становішча ў Беларусі | У тэму «Фарміраванне беларускай нацыі ў XIX — пачатку ХХ ст. і выспяванне беларускай нацыянальнай ідэі» ўключана пытанне «Погляды М. В. Каяловіча» |
| XI (павышаны ўзровень) | Грамадска-палітычнае жыццё ў Беларусі. Развіццё беларускай дзяржаўнасці | У тэму «Грамадска-палітычная сітуацыя ў пачатку ХХ ст.» уключаны пытанні «Газета “Наша Ніва”. Л. М. Саланевіч і “Беларускае таварыства”»;у тэме «Грамадска-палітычнае жыццё ў другой палове 60-х — 90-я гг. XIX ст.» тэрмін «народніцкія арганізацыі» адносна Беларусі першай паловы 1880-х гг. заменены на «неанародніцкія арганізацыі»; у асноўныя патрабаванні да вынікаў вучэбнай дзейнасці вучняў уключана:ведаць грамадскія аб'яднанні і палітычныя партыі ў Рэспубліцы Беларусь;умець адрозніваць і характарызаваць гістарычныя і нацыянальныя формы дзяржаўнасці на тэрыторыі Беларусі |
| Беларусь у сістэме міжнародных адносін | У змесце тэмы «Дзейнасць калабарацыянісцкіх арганізацый» тэрмін «германскія нацысты» заменены на «нацысты"; |
| Фарміраванне беларускай нацыі. Канфесійнае становішча ў Беларусі | У тэму «Выспяванне беларускай нацыянальнай ідэі ў ХІХ – пачатку ХХ ст.» уключана пытанне «Погляды М. В. Каяловіча» |

Усе вучэбныя праграмы размешчаны на нацыянальным адукацыйным партале: [*https://adu.by/*](https://adu.by/)*[Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Сусветная гісторыя](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/vsemirnaya-istoriya.html);* [*Гісторыя Беларусі*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/istoriya-belarusi.html)*.*

**2. Вучэбныя выданні**

Электронныя версіі вучэбных дапаможнікаў, якія будуць выкарыстоўвацца ў 2024/2025 навучальным годзе, размешчаны на нацыянальным адукацыйным партале: [*http://e-padruchnik.adu.by*](http://e-padruchnik.adu.by/).

Да 2024/2025 навучальнага года **перавыдадзены** з улікам вынікаў вопытай праверкі, дыялогавых пляцовак, грамадскай экспертызы наступныя вучэбныя дапаможнікі:

*Кошалеў, У. С.* **Сусветная гісторыя** : вучэбны дапаможнік для 7 класа ўстаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання / У. С. Кошалеў [і інш.] ; пад рэд. У. С. Кошалева. – Мінск : Выдавецкі цэнтр БДУ, 2024.

*Кошелев, В. С.* **Всемирная история** : учебное пособие для 7 класса учреждений образования, реализующих образовательные программы общего среднего образования, с русским языком обучения и воспитания / В. С. Кошелев [и др.] ; под ред. В. С. Кошелева. – Минск : Издательский центр БГУ, 2024.

У 2024/2025 навучальным годзе будуць выкарыстоўвацца новыя вучэбныя дапаможнікі:

*Каханоўскі, А. Г.* **Гісторыя Беларусі ў кантэксце сусветнай гісторыі**: вучэбны дапаможнік для 10 класа ўстаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання, з электронным дадаткам для павышанага ўзроўню : у 2 ч. / А. Г. Каханоўскі [і інш.]. – Мінск : Выдавецкі цэнтр БДУ, 2024.

*Кохановский, А. Г.* **История Беларуси в контексте всемирной истории** : учебное пособие для 10 класса учреждений образования, реализующих образовательные программы общего среднего образования, с русским языком обучения и воспитания, с электронным приложением для повышенного уровня : в 2 ч. / А. Г. Кохановский [и др.]. – Минск : Издательский центр БГУ, 2024.

Рэкамендацыі па вывучэнні новага вучэбнага прадмета **«Гісторыя Беларусі ў кантэксце сусветнай гісторыі»** размешчаны на нацыянальным адукацыйным партале: [*https://adu.by/*](https://adu.by/) [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Гісторыя Беларусі*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/istoriya-belarusi.html)*.*

Поўная інфармацыя аб вучэбна-метадычным забеспячэнні адукацыйнага працэсу па вучэбных прадметах «Сусветная гісторыя», «Гісторыя Беларусі» ў 2024/2025 навучальным годзе размешчана на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Сусветная гісторыя*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/vsemirnaya-istoriya.html)*;* [*Гісторыя Беларусі*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/istoriya-belarusi.html).

**Звяртаем увагу**, што пры арганізацыі адукацыйнага працэсу па вучэбных прадметах «Сусветная гісторыя», «Гісторыя Беларусі» неабходна ўлічваць рэкамендацыі «Аб актуальных пытаннях выкладання вучэбных прадметаў сацыяльна-гуманітарнага напрамку ва ўстановах агульнай сярэдняй адукацыі», размешчаныя на нацыянальным адукацыйным партале:[*https://adu.by*](https://adu.by/)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Метадычныя рэкамендацыі, указанні*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/metodicheskie-rekomendatsii-ukazaniya.html)*.*

**3. Арганізацыя адукацыйнага працэсу пры вывучэнні вучэбных прадметаў на павышаным узроўні**

На II ступені агульнай сярэдняй адукацыі вучэбныя прадметы «Сусветная гісторыя» і «Гісторыя Беларусі» могуць вывучацца на павышаным узроўні ў VIII–IX класах устаноў агульнай сярэдняй адукацыі ў аб'ёме не больш за 2 дадатковыя вучэбныя гадзіны на тыдзень. Асаблівая ўвага пры гэтым павінна быць нададзена адпрацоўцы спосабаў дзейнасці, прадугледжаных вучэбнымі праграмамі.

Рэкамендацыі па арганізацыі вывучэння сусветнай гісторыі і гісторыі Беларусі ў VIII–IX класах на павышаным узроўні размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Сусветная гісторыя*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/vsemirnaya-istoriya.html)*;* [*Гісторыя Беларусі*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/istoriya-belarusi.html).

Пры вывучэнні вучэбнага прадмета «Гісторыя Беларусі ў кантэксце сусветнай гісторыі» ў Х класе, вучэбных прадметаў «Сусветная гісторыя», «Гісторыя Беларусі» ў XI класе на павышаным узроўні выкарыстоўваюцца электронныя дадаткі, размешчаныя на рэсурсе: [*http://profil.adu.by*](http://profil.adu.by/)*.*

Метадычныя рэкамендацыі па арганізацыі адукацыйнага працэсу на павышаным узроўні ў X–XI класах устаноў агульнай сярэдняй адукацыі размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Сусветная гісторыя*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/vsemirnaya-istoriya.html)*;* [*Гісторыя Беларусі*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/istoriya-belarusi.html).

**4. Асаблівасці арганізацыі адукацыйнага працэсу**

**Звяртаем увагу**, што пры арганізацыі адукацыйнага працэсу настаўнік абавязаны забяспечыць выкананне патрабаванняў вучэбных праграм па вучэбных прадметах. На аснове вучэбных праграм настаўнік распрацоўвае каляндарна-тэматычнае і паўрочнае планаванне.

Мэты і задачы ўрокаў па вывучэнні прадугледжаных вучэбнымі праграмамі тэм павінны быць арыентаваны на дасягненне патрабаванняў да вынікаў вучэбнай дзейнасці вучняў, указаных пасля кожнага раздзела вучэбнай праграмы.

Пры правядзенні кантролю вынікаў вучэбнай дзейнасці вучняў не дапускаецца прад'яўленне да іх патрабаванняў, якія не прадугледжаны вучэбнымі праграмамі.

**Парадак вывучэння сусветнай гісторыі і гісторыі Беларусі ў VI–IX, XI класах устаноў агульнай сярэдняй адукацыі**

Вывучэнне вучэбных прадметаў «Сусветная гісторыя» і «Гісторыя Беларусі» ў VI–IX, XI класах у 2024/2025 навучальным годзе можа ажыццяўляцца наступным чынам:

*1-ы варыянт*. ***Паралельнае вывучэнне*** сусветнай гісторыі і гісторыі Беларусі на працягу навучальнага года (кожны вучэбны прадмет вывучаецца па 1 гадзіне на тыдзень у VI–VIII, XI класах; у IX класе Сусветная гісторыя вывучаецца 1 гадзіну на тыдзень у першым паўгоддзі, 2 гадзіны на тыдзень – у другім паўгоддзі).

*2-і варыянт.* ***Сінхроннае вывучэнне*** сусветнай гісторыі і гісторыі Беларусі на працягу навучальнага года (колькасць гадзін на тыдзень для вывучэння кожнага вучэбнага прадмета залежыць ад размеркавання тэм з улікам сінхранізацыі).

Парадак вывучэння (паралельнае або сінхроннае вывучэнне) вучэбных прадметаў «Гісторыя Беларусі» і «Сусветная гісторыя» (на базавым і павышаным узроўнях) вызначае настаўнік па сваім меркаванні.

**Прыкладнае КТП сінхроннага вывучэння вучэбных прадметаў «Сусветная гісторыя» і «Гісторыя Беларусі»** размешчана на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Сусветная гісторыя*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/vsemirnaya-istoriya.html)*;* [*Гісторыя Беларусі*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/istoriya-belarusi.html).

Настаўнік мае права з улікам асаблівасцей арганізацыі адукацыйнага працэсу ва ўстанове адукацыі, вучэбна-пазнавальнай дзейнасці і пазнавальных магчымасцей вучняў змяніць колькасць вучэбных гадзін і паслядоўнасць вывучэння матэрыялу ў межах вучэбнага часу, прызначанага для засваення зместу раздзела.

**Рэалізацыя выхаваўчага патэнцыялу вучэбных прадметаў**

У 2024/2025 навучальным годзе актуальнымі застаюцца рэалізацыя ў адукацыйным працэсе выхаваўчага патэнцыялу вучэбных прадметаў «Гісторыя Беларусі ў кантэксце сусветнай гісторыі», «Сусветная гісторыя» і «Гісторыя Беларусі», фарміраванне ў вучняў пачуцця грамадзянскасці, патрыятызму, павагі да гістарычнага мінулага, стваральнай працы як галоўнай умовы развіцця беларускай дзяржавы. Рашэнне гэтых задач павінна спрыяць фарміраванню атмасферы міру і згоды ў беларускім грамадстве і наўпрамую звязана з дасягненнем вучнямі асобасных адукацыйных вынікаў, адлюстраваных у адукацыйных стандартах і вучэбных праграмах.

Адбор вучэбнага матэрыялу для ўрокаў неабходна ажыццяўляць з улікам яго выхаваўчага ўздзеяння на вучняў. Вывучаемы на ўроку вучэбны матэрыял павінен уяўляць узоры грамадзянскасці, патрыятызму, маральнасці, духоўнасці, гуманізму.

Пры падборы дыдактычнага матэрыялу для вучэбных заняткаў рэкамендуецца аддаваць перавагу заданням, накіраваным на фарміраванне эмацыянальна-каштоўнасных адносін вучняў да гістарычных фактаў (падзей, з'яў, працэсаў), якія вывучаюцца на ўроку. Эфектыўнымі для рэалізацыі выхаваўчага патэнцыялу ўрока будуць заданні, у якіх вучням прапануецца ацаніць вывучаемыя падзеі, з'явы, працэсы; праявіць уласную маральную, грамадзянскую пазіцыю; выказаць і абгрунтаваць свае адносіны да вывучаемага матэрыялу.

На ўроках гісторыі неабходна арганізоўваць актыўную пазнавальную дзейнасць вучняў з улікам пастаўленай выхаваўчай задачы. Рэкамендуецца выкарыстоўваць такія метады навучання, як стварэнне праблемных сітуацый, дзелавая гульня, мазгавы штурм, дыскусія, рашэнне вучэбна-пазнавальных задач. Пры гэтым пільную ўвагу трэба надаваць развіццю культуры маўлення вучняў, фарміраванню паважлівых адносін да суразмоўцы.

Асаблівае значэнне для рэалізацыі выхаваўчага патэнцыялу ўрокаў гісторыі маюць тэмы, звязаныя з вывучэннем гісторыі Вялікай Айчыннай вайны 1941–1945 гг.

Вялікім выхаваўчым патэнцыялам валодаюць урокі «Наш край», іх правядзенне прадугледжана вучэбнай праграмай па гісторыі Беларусі. Яны павінны быць накіраваны на вывучэнне краязнаўчага матэрыялу, які дазваляе выявіць асаблівасці гістарычнага развіцця рэгіёна, у якім пражываюць вучні. Для правядзення такіх урокаў рэкамендуецца выкарыстоўваць гісторыка-дакументальныя хронікі «Памяць», матэрыялы краязнаўчых і школьных музеяў, публікацыі ў мясцовым перыядычным друку.

Улічваючы вялікі выхаваўчы патэнцыял экскурсій, значную колькасць экскурсійных аб'ектаў і турыстычных маршрутаў мясцовага значэння, рэкамендуецца прадоўжыць выкарыстанне гэтай формы работы зыходзячы з прынцыпу тэрытарыяльнай даступнасці. З гэтай мэтай распрацаваны Пералік экскурсійных аб'ектаў і турыстычных маршрутаў, рэкамендаваных для наведвання вучнямі ў рамках правядзення вучэбных і факультатыўных заняткаў, пазакласных мерапрыемстваў з улікам зместу вучэбных праграм па вучэбных прадметах.

Эфектыўнай формай арганізацыі адукацыйнага працэсу з'яўляецца правядзенне ўрокаў у музеі. Урокі могуць праводзіцца на базе музейных экспазіцый з экскурсійным суправаджэннем супрацоўнікаў музеяў. У адпаведнасці са зместам дзеючых музейных экспазіцый распрацаваны пералік тэм для правядзення вучэбных заняткаў у форме экскурсій.

Згаданыя вышэй пералікі размешчаны на нацыянальным адукацыйным партале: [*https://adu.by*](https://adu.by/)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Метадычныя рэкамендацыі, указанні*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/metodicheskie-rekomendatsii-ukazaniya.html)*.*

**Выкарыстанне інтэрактыўных дыдактычных матэрыялаў пры вывучэнні гісторыі Беларусі і сусветнай гісторыі**

У выніку выканання навуковых даследаванняў, накіраваных на забеспячэнне дзейнасці Міністэрства адукацыі Рэспублікі Беларусь, былі распрацаваны:

інтэрактыўныя дыдактычныя матэрыялы па вучэбных прадметах «Сусветная гісторыя», «Гісторыя Беларусі» для II ступені агульнай сярэдняй адукацыі;

электронны варыянт вучэбных карт з элементамі інтэрактыўнасці і метадычныя рэкамендацыі па іх прымяненні ў працэсе навучання вучэбнаму прадмету «Гісторыя Беларусі» ў X–XI класах устаноў агульнай сярэдняй адукацыі;

інтэрактыўныя дыдактычныя матэрыялы па вывучэнні памятных месцаў Вялікай Айчыннай вайны;

інтэрактыўныя дыдактычныя матэрыялы па вучэбных прадметах «Сусветная гісторыя», «Гісторыя Беларусі» для III ступені агульнай сярэдняй адукацыі.

Распрацаваныя матэрыялы дапаўняюць і ўзбагачаюць сучасныя сродкі навучання, накіраваныя на дасягненне вучнямі адукацыйных вынікаў, прадугледжаных вучэбнымі праграмамі па вучэбных прадметах «Сусветная гісторыя», «Гісторыя Беларусі».

Інтэрактыўныя дыдактычныя матэрыялы могуць выкарыстоўвацца на ўсіх этапах працэсу навучання гісторыі: пры тлумачэнні новага матэрыялу, замацаванні і паўтарэнні вывучанага матэрыялу, у ходзе кантролю ўзроўню засваення ведаў, навыкаў і ўменняў. Форма арганізацыі вучэбнай дзейнасці вучняў з інтэрактыўнымі дыдактычнымі матэрыяламі можа быць індывідуальнай, групавой і франтальнай.

Распрацаваныя матэрыялы размешчаны на нацыянальным адукацыйным партале: [*https://adu.by/*](https://adu.by/)[*Галоўная / Электронныя адукацыйныя рэсурсы / BoxApps*](https://boxapps.adu.by/public/index).

**Выпускны экзамен па гісторыі Беларусі ў IX класе**

У 2024/2025 навучальным годзе па завяршэнні навучання і выхавання на II ступені агульнай сярэдняй адукацыі будзе праводзіцца выпускны экзамен па вучэбным прадмеце «Гісторыя Беларусі».

Экзамен будзе праводзіцца ў вуснай форме па білетах, зацверджаных Міністэрствам адукацыі Рэспублікі Беларусь. Экзаменацыйныя білеты распрацаваны ў адпаведнасці з патрабаваннямі вучэбнай праграмы па вучэбным прадмеце «Гісторыя Беларусі» для VI–IX класаў устаноў агульнай сярэдняй адукацыі. Кожны білет уключае два пытанні.

***Першае пытанне*** прадугледжвае праверку засваення вучнямі зместу гістарычнай адукацыі, асноўных фактаў айчыннай гісторыі, вывучаных у VI–IX класах. Адказ вучня на першае пытанне ацэньваецца па наступных крытэрыях: веданне і ўменне выкладаць інфармацыю аб вывучаных гістарычных фактах у іх храналагічнай паслядоўнасці з тлумачэннем найбольш істотных прычынна-выніковых сувязей паміж імі, аб выніках дзейнасці вядомых гістарычных асоб; правільнае выкарыстанне гістарычных тэрмінаў.

***Другое пытанне*** экзаменацыйнага білета прадугледжвае выкананне практычнага задання, накіраванага на праверку ўменняў вучняў працаваць з рознымі крыніцамі гістарычнай інфармацыі: фрагментам гістарычнага дакумента, гістарычнай картай, схемай, табліцай, дыяграмай, графікам, фрагментам артыкула, ілюстрацыяй, іншымі крыніцамі.

Пры адказе на другое пытанне білета вучні аналізуюць прапанаваныя 3 (тры) крыніцы інфармацыі і выконваюць 4 (чатыры) заданні да іх.

Заданні другіх пытанняў білетаў будуць накіраваны на праверку ўменняў, прадугледжаных вучэбнай праграмай па вучэбным прадмеце «Гісторыя Беларусі»:

знаходзіць і здабываць інфармацыю з прапанаваных крыніц;

інтэграваць і інтэрпрэтаваць інфармацыю; абагульняць, крытычна ацэньваць інфармацыю, фармуляваць на яе аснове вывады;

выкарыстоўваць інфармацыю з прадстаўленых крыніц для характарыстыкі вывучаных гістарычных падзей, асоб;

выказваць уласнае меркаванне аб значэнні гістарычных падзей, прадстаўленых у крыніцах інфармацыі;

вызначаць працягласць і храналагічную паслядоўнасць вывучаных гістарычных падзей на тэрыторыі Беларусі, суадносіць іх з гістарычнымі перыядамі;

чытаць і аналізаваць гістарычную карту; характарызаваць з дапамогай яе гістарычныя падзеі на тэрыторыі Беларусі;

даваць азначэнні гістарычным паняццям і правільна выкарыстоўваць іх;

устанаўліваць і тлумачыць прычынна-выніковыя сувязі паміж гістарычнымі падзеямі;

параўноўваць гістарычныя падзеі, выяўляць агульнае і асаблівае, фармуляваць вывады;

складаць план прапанаванага тэксту або адказу на канкрэтнае пытанне;

пераводзіць інфармацыю з вербальна-лагічнай у вобразна-наглядную форму і наадварот;

тлумачыць гістарычны кантэкст прапанаванага ў заданні фрагмента мастацкай літаратуры, ілюстрацыі.

**Звяртаем увагу**, што названыя вышэй уменні павінны сістэмна фарміравацца ў вучняў пры вывучэнні гісторыі Беларусі ў VI–IX класах.

На выпускным экзамене па гісторыі Беларусі вучні могуць карыстацца вучэбнымі насценнымі картамі, атласамі.

Для паўтарэння вучэбнага матэрыялу пры падрыхтоўцы да выпускнога экзамену рэкамендуецца выкарыстоўваць вучэбныя дапаможнікі па гісторыі Беларусі для VI–IX класаў, якія размешчаны на нацыянальным адукацыйным партале: [*https://adu.by/*](https://adu.by/)[*Галоўная / Электронная бібліятэка / Электронныя вучэбныя выданні*](https://adu.by/ru/homeru/elektronnaya-biblioteka/elektronnye-uchebnye-izdaniya?format=html).

Метадычныя рэкамендацыі па арганізацыі і правядзенні выпускнога экзамену па вучэбным прадмеце «Гісторыя Беларусі» па завяршэнні навучання і выхавання на II ступені агульнай сярэдняй адукацыі размешчаны на нацыянальным адукацыйным партале: [*https://adu.by*](https://adu.by/)*/* [*Галоўная / Інфармацыя для педагогаў / Выніковыя і ўступныя іспыты*](https://adu.by/ru/pedagogam/ekzameny.html)[.](http://adu.by/%20%D0%9F%D0%B5%D0%B4%D0%B0%D0%B3%D0%BE%D0%B3%D0%B0%D0%BC%20/%20%D0%AD%D0%BA%D0%B7%D0%B0%D0%BC%D0%B5%D0%BD%D1%8B.)

У 2023/2024 навучальным годзе ва ўстановах адукацыі, якія рэалізуюць адукацыйныя праграмы агульнай сярэдняй адукацыі, праведзена **рэспубліканская кантрольная работа па вучэбным прадмеце «Гісторыя Беларусі»**, у якой прынялі ўдзел вучні 11-х класаў. Па выніках рэспубліканскай кантрольнай работы падрыхтаваны рэкамендацыі па ўдасканаленні адукацыйнага працэсу па вучэбным прадмеце. Дадзеныя рэкамендацыі размешчаны на нацыянальным адукацыйным партале: [*https://adu.by*](https://adu.by/)*/* [*Галоўная / Інфармацыя для педагогаў/ Рэспубліканскі маніторынг якасці адукацыі*](https://adu.by/ru/pedagogam/respublikanskij-monitoring-kachestva-obrazovaniya.html)*.*

**Вывучэнне модуля «Вялікая Айчынная вайна»**

Модуль «Вялікая Айчынная вайна» вывучаецца ў IX класе. Ён уключае ў сябе:

раздзел «Другая сусветная вайна. Вялікая Айчынная вайна савецкага народа» вучэбнай праграмы па вучэбным прадмеце «Сусветная гісторыя»;

раздзел «Беларусь у гады Другой сусветнай і Вялікай Айчыннай войнаў» вучэбнай праграмы па вучэбным прадмеце «Гісторыя Беларусі»;

вучэбную праграму факультатыўных заняткаў «Вялікая Айчынная вайна савецкага народа (у кантэксце Другой сусветнай вайны)».

Вучэбная праграма факультатыўных заняткаў «Вялікая Айчынная вайна савецкага народа (у кантэксце Другой сусветнай вайны)» разлічана на 1 гадзіну на тыдзень на працягу навучальнага года і размешчана на нацыянальным адукацыйным партале: [*https://adu.by/*](https://adu.by/)[*Галоўная / Модуль «Вялікая Айчынная вайна»*](https://adu.by/ru/pedagogam/uchebnyj-modul-velikaya-otechestvennaya-vojna?format=html).

Гадзіны на яе засваенне выдзяляюцца з кампанента вучэбнага плана ўстановы адукацыі. Заняткі праводзіць настаўнік гісторыі, які выкладае вучэбныя прадметы «Сусветная гісторыя», «Гісторыя Беларусі» ў IX класе. Праведзеныя факультатыўныя заняткі фіксуюцца на асобнай старонцы ў класным журнале, адведзенай для запісу засваення вучэбных праграм факультатыўных заняткаў. Адзнакі вучням не выстаўляюцца. Каментарыі па засваенні модуля «Вялікая Айчынная вайна» размешчаны на нацыянальным адукацыйным партале:[*https://adu.by/*](https://adu.by/)[*Галоўная / Модуль «Вялікая Айчынная вайна»*](https://adu.by/ru/pedagogam/uchebnyj-modul-velikaya-otechestvennaya-vojna?format=html).

Для рэалізацыі вучэбнай праграмы факультатыўных заняткаў «Вялікая Айчынная вайна савецкага народа (у кантэксце Другой сусветнай вайны)» распрацаваны вучэбна-метадычны комплекс з аднайменнай назвай, які ўключае вучэбны дапаможнік, вучэбна-метадычны дапаможнік, хрэстаматыю, атлас. Электронныя версіі дапаможнікаў размешчаны на нацыянальным адукацыйным партале: [*https://adu.by/*](https://adu.by/)[*Галоўная / Модуль «Вялікая Айчынная вайна»*](https://adu.by/ru/pedagogam/uchebnyj-modul-velikaya-otechestvennaya-vojna?format=html).

Для правядзення факультатыўных заняткаў рэкамендуецца выкарыстоўваць інтэрактыўныя дыдактычныя матэрыялы па вывучэнні памятных месцаў Вялікай Айчыннай вайны. Матэрыялы пабудаваны на выкарыстанні розных крыніц гістарычных ведаў: гістарычных дакументаў, біяграфічных даных, літаратурна-мастацкіх тэкстаў, успамінаў удзельнікаў або сведак падзей. Яны накіраваны на фарміраванне ў вучняў павагі да гістарычнага мінулага нашай краіны, патрыятызму, пачуцця гонару за подзвіг беларускага народа ў гады Вялікай Айчыннай вайны, імкнення да вывучэння памятных месцаў, павышэнне вучэбнай матывацыі вучняў і іх сацыяльнай актыўнасці.

Распрацаваныя матэрыялы размешчаны на нацыянальным адукацыйным партале: [*https://adu.by/*](https://adu.by/)[*Галоўная / Электронныя адукацыйныя рэсурсы / BoxApps*](https://boxapps.adu.by/public/index).

**Выкарыстанне інфармацыі аб выніках расследавання Генеральнай пракуратурай Рэспублікі Беларусь крымінальнай справы аб генацыдзе беларускага народа ў гады Вялікай Айчыннай вайны і пасляваенны перыяд**

Метадычныя рэкамендацыі па асвятленні палітыкі генацыду беларускага народа ў гады Вялікай Айчыннай вайны з выкарыстаннем інфармацыйна-аналітычных матэрыялаў і дакументаў па расследаванні крымінальнай справы, прадстаўленых Генеральнай пракуратурай Рэспублікі Беларусь, а таксама прэзентацыі размешчаны на нацыянальным адукацыйным партале: [*https://adu.by/*](https://adu.by/) [*Галоўная / Адукацыйны працэс. 2024/2025 навучальны год / Агульная сярэдняя адукацыя / Метадычныя рэкамендацыі, указанні*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/metodicheskie-rekomendatsii-ukazaniya.html).

**Звяртаем увагу**, што ў змест электронных версій вучэбных дапаможнікаў па вучэбным прадмеце «Гісторыя Беларусі» для IX і XI класаў інфармацыя, прадстаўленая часовай міжведамаснай рабочай групай, унесена ў выглядзе падрадковых зносак (с.74 і с. 131 адпаведна).

У мэтах забеспячэння шырокага выкарыстання ў адукацыйным працэсе ўстаноў агульнай сярэдняй адукацыі вынікаў расследавання крымінальнай справы аб генацыдзе беларускага народа ў гады Вялікай Айчыннай вайны і пасляваенны перыяд Генеральнай пракуратурай Рэспублікі Беларусь і Міністэрствам адукацыі Рэспублікі Беларусь падрыхтаваны і выдадзены вучэбныя дапаможнікі:

Геноцид белорусского народа в годы Великой Отечественной войны : учебное пособие для учащихся 5–9-х классов учреждений образования, реализующих образовательные программы общего среднего образования, с белорусским и русским языками обучения и воспитания / составители: Толкачёв В. В. [и др.]. – Минск : Адукацыя і выхаванне, 2023.

Геноцид белорусского народа в годы Великой Отечественной войны : учебное пособие для учащихся 10–11-х классов учреждений образования, реализующих образовательные программы общего среднего образования, с белорусским и русским языками обучения и воспитания / составители: Толкачёв В. В. [и др.]. – Минск : Адукацыя і выхаванне, 2023.

Метадычныя рэкамендацыі па выкарыстанні ў адукацыйным працэсе дадзеных вучэбных дапаможнікаў (вучэбнага дапаможніка) размешчаны на нацыянальным адукацыйным партале: [*https://adu.by*](https://adu.by/)*/* [*Галоўная / Інфармацыя для педагогаў / Расследаванне крымінальнай справы аб генацыдзе беларускага народа.*](https://adu.by/ru/pedagogam/rassledovanie-ugolovnogo-dela-o-genotside.html)

Пры арганізацыі адукацыйнага працэсу па вучэбных прадметах «Гісторыя Беларусі ў кантэксце сусветнай гісторыі», «Сусветная гісторыя», «Гісторыя Беларусі» неабходна кіравацца інструктыўна-метадычным пісьмом Міністэрства адукацыі Рэспублікі Беларусь «Аб вывучэнні ва ўстановах агульнай сярэдняй адукацыі матэрыялаў аб генацыдзе беларускага народа ў гады Вялікай Айчыннай вайны», якое размешчана на нацыянальным адукацыйным партале: [*https://adu.by*](https://adu.by/)*/*  [*Галоўная / Інфармацыя для педагогаў / Расследаванне крымінальнай справы аб генацыдзе беларускага народа.*](https://adu.by/ru/pedagogam/rassledovanie-ugolovnogo-dela-o-genotside.html)

**Фарміраванне картаграфічных уменняў і навыкаў у вучняў**

Асаблівую ўвагу пры навучанні гісторыі неабходна звярнуць на фарміраванне ў вучняў уменняў лакалізаваць вывучаемыя гістарычныя факты ў прасторы, «чытаць» гістарычную карту, выкарыстоўваць яе як крыніцу ведаў.

Сфарміраванасць картаграфічных уменняў і навыкаў вучняў — адно з патрабаванняў да вынікаў вучэбнай дзейнасці вучняў па вучэбных прадметах «Гісторыя Беларусі ў кантэксце сусветнай гісторыі», «Сусветная гісторыя», «Гісторыя Беларусі». **Работа з вучэбнымі картамі ў працэсе навучання гісторыі з'яўляецца абавязковай**. З мэтай фарміравання ў вучняў картаграфічных уменняў і навыкаў рэкамендуецца выкарыстоўваць вучэбныя насценныя карты, вучэбныя атласы.

Вучэбныя карты неабходна выкарыстоўваць на ўсіх этапах навучання: пры вывучэнні новага вучэбнага матэрыялу, замацаванні і абагульненні вывучанага матэрыялу, праверцы ведаў і ўменняў. Пералік вучэбных насценных карт, вучэбных атласаў па вучэбных прадметах «Сусветная гісторыя», «Гісторыя Беларусі», выдадзеных РУП «Белкартаграфія», размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Сусветная гісторыя*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/vsemirnaya-istoriya.html)*;* [*Гісторыя Беларусі*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/istoriya-belarusi.html).

Практычныя заданні для замацавання картаграфічных ведаў і ўменняў вучняў прапанаваны ў вучэбных дапаможніках, контурных картах. **Контурныя карты з'яўляюцца неабавязковым кампанентам вучэбна-метадычных комплексаў (ВМК) па вучэбных прадметах «Сусветная гісторыя», «Гісторыя Беларусі».** Пералік контурных карт, якія могуць выкарыстоўвацца ў адукацыйным працэсе, размешчаны на нацыянальным адукацыйным партале: [*https://adu.by/*](https://adu.by/) *[Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Сусветная гісторыя](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/vsemirnaya-istoriya.html);* [*Гісторыя Беларусі*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/istoriya-belarusi.html).

**Электронны варыянт вучэбных карт** з элементамі інтэрактыўнасці і метадычныя рэкамендацыі па іх прымяненні ў працэсе навучання вучэбным прадмеце «Гісторыя Беларусі» ў XI класе, інтэрактыўныя картаграфічныя матэрыялы, якія дазваляюць разгледзець развіццё гістарычных і нацыянальных формаў дзяржаўнасці на беларускіх землях, а таксама асноўныя палітычныя і ваенныя падзеі, што адбываліся на тэрыторыі Беларусі, размешчаны на нацыянальным адукацыйным партале ў выглядзе асобнага праекта **«Гісторыя Беларусі ў часе і прасторы»**.

**Фарміраванне функцыянальнай адукаванасці вучняў**

У 2023 годзе праводзілася нацыянальнае даследаванне якасці адукацыі (НДЯА), накіраванае на выяўленне ўзроўню сфарміраванасці функцыянальнай адукаванасці вучняў. Рэкамендацыі па выніках НДЯА, якімі варта кіравацца ў мэтах фарміравання чытацкай, матэматычнай, прыродазнаўчанавуковай, фінансавай адукаванасці вучняў, размешчаны на нацыянальным адукацыйным партале: [*https://adu.by*](https://adu.by/)*/* [*Галоўная / Нацыянальнае даследаванне якасці адукацыі*](https://adu.by/ru/pedagogam/natsionalnoe-issledovanie-kachestva-obrazovaniya-niko.html)*.*

Фарміраванне ў вучняў функцыянальнай адукаванасці сродкамі вучэбнага прадмета прадугледжвае развіццё здольнасцей выкарыстоўваць веды, уменні і навыкі, якія набываюцца, для рашэння шырокага дыяпазону жыццёвых задач у розных сферах дзейнасці, зносін і сацыяльных адносін.

Працэс фарміравання функцыянальнай адукаванасці патрабуе ад настаўніка выкарыстоўваць метады і прыёмы навучання, якія дазваляюць развіваць ініцыятыўную, самастойную і творча думаючую асобу:

камунікатыўны метад, які ўключае прыёмы: дыскусія, дэбаты, вусная прэзентацыя, публічнае выступленне, выказванне ўласнага пункту гледжання, інтэрв'ю і інш.;

эўрыстычны метад, які ўключае прыёмы: мазгавы штурм, знаходжанне аналогій, функцыянальны аналіз, эўрыстычныя назіранні, эўрыстычныя пытанні і інш.;

метад праектаў, які ўключае прыёмы: вылучэнне гіпотэзы (меркавання), доказ вылучанай гіпотэзы (меркавання), працяг даследавання і інш.;

праблемны метад, які ўключае прыёмы: пастаноўка праблемы, стварэнне праблемнай сітуацыі, аналіз праблемнай сітуацыі, знаходжанне прычынна-выніковых сувязей, рашэнне праблемнай сітуацыі і інш.

Вядучая роля ў фарміраванні функцыянальнай адукаванасці адводзіцца заданням, у аснове якіх ляжаць розныя жыццёвыя сітуацыі. Падобныя заданні не маюць дакладнага алгарытму рашэння і не з'яўляюцца стандартнымі па сваёй сутнасці. Для іх выканання неабходна выкарыстоўваць міжпрадметныя веды і ўменні, універсальныя вучэбныя дзеянні, якія ўключаюць крытычнае і крэатыўнае мысленне, навыкі пошуку і перапрацоўкі інфармацыі.

У адукацыйны працэс мэтазгодна ўключаць заданні, накіраваныя:

на трактоўку вучнямі інфармацыі аб аб'екце, прадстаўленай у тэкставай або графічнай форме;

выдзяленне падобных і адрозных уласцівасцей вывучаемага аб'екта або з'явы;

устанаўленне падабенства (аналогіі) малавывучанага аб'екта з добра вядомым аб'ектам у форме гіпотэзы;

прымяненне прыёму мадэлявання;

фарміраванне ўменняў фармуляваць вывады на аснове наяўных даных;

знаходжанне шляхоў рашэння праблемных жыццёвых сітуацый;

пошук, знаходжанне, інтэрпрэтацыю, пераўтварэнне, ацэнку і крытычнае асэнсаванне інфармацыі і г. д.

Да 2024/2025 навучальнага года падрыхтавана серыя ВМК факультатыўных заняткаў па фарміраванні функцыянальнай адукаванасці сродкамі праектнай дзейнасці. Поўны пералік ВМК факультатыўных заняткаў размешчаны на нацыянальным адукацыйным партале: [*https://adu.by*](https://adu.by/)*/*  [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Вучэбна-метадычныя комплексы па фарміраванні функцыянальнай адукаванасці вучняў*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/uchebno-metodicheskie-kompleksy-fakultativnykh-zanyatij-po-formirovaniyu-funktsionalnoj-gramotnosti-uchashchikhsya-v-xi-klassov.html)*.*

Кожны ВМК факультатыўных заняткаў уключае вучэбную праграму факультатыўных заняткаў, дыдактычныя матэрыялы (дапаможнік для вучняў) і метадычныя рэкамендацыі (дапаможнік для настаўнікаў).

**Вучэбныя праграмы факультатыўных заняткаў**

Пры правядзенні факультатыўных заняткаў па сусветнай гісторыі і гісторыі Беларусі прапануецца выкарыстоўваць вучэбныя праграмы, зацверджаныя Міністэрствам адукацыі Рэспублікі Беларусь.

Вучэбныя праграмы факультатыўных заняткаў размешчаны на нацыянальным адукацыйным партале: [*https://adu.by/*](https://adu.by/)*[Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Сусветная гісторыя](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/vsemirnaya-istoriya.html);* [*Гісторыя Беларусі*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/istoriya-belarusi.html).

**5. Юбілейныя і памятныя даты**

У 2024/2025 навучальным годзе пры вывучэнні сусветнай гісторыі і гісторыі Беларусі рэкамендуецца надаць асаблівую ўвагу юбілейным і памятным датам:

**80 гадоў** назад былі скончаны Вялікая Айчынная і Другая сусветная войны;

**80 гадоў** назад пачалося членства Беларускай Савецкай Сацыялістычнай Рэспублікі (БССР) у Арганізацыі Аб'яднаных Нацый (ААН);

**85 гадоў** назад адбылося ўз'яднанне Заходняй і Усходняй Беларусі;

**110 гадоў** назад пачалася працяглая абарона Смаргоні ў гады Першай сусветнай вайны;

**495 гадоў** назад быў прыняты I Статут Вялікага Княства Літоўскага (ВКЛ).

**6. Дадатковыя рэсурсы**

Карысную інфармацыю для падрыхтоўкі да вучэбных заняткаў можна знайсці на наступных інтэрнэт-рэсурсах:

[*http://eior.unibel.by*](http://eior.unibel.by/) – адзіны інфармацыйна-адукацыйны рэсурс;

[*https://maps.adu.by*](https://maps.adu.by/)– набор інтэрактыўных карт па вучэбных прадметах «Сусветная гісторыя», «Гісторыя Беларусі»;

[*https://boxapps.adu.by*](https://boxapps.adu.by/) – канструктар заданняў; камплекты інтэрактыўных дыдактычных матэрыялаў па вучэбных прадметах «Сусветная гісторыя», «Гісторыя Беларусі»;

[*https://www.belarus.by*](https://www.belarus.by/) – афіцыйны сайт Рэспублікі Беларусь;

[*http://www.belstat.gov.by*](http://www.belstat.gov.by/)– афіцыйны сайт Нацыянальнага статыстычнага камітэта Рэспублікі Беларусь.

На нацыянальным адукацыйным партале ў раздзеле «Арганізацыя выхавання»: [*https://vospitanie.adu.by/*](https://vospitanie.adu.by/)[*Арганізацыя выхавання / Метадычныя рэкамендацыі*](https://vospitanie.adu.by/organizatsiya-vospitaniya/metodicheskie-rekomendatsii.html)размешчаны спасылкі на інтэрнэт-праекты «Партызаны Беларусі», «Беларускія вёскі, спаленыя ў гады Вялікай Айчыннай вайны», «Афіцыйныя геральдычныя сімвалы Рэспублікі Беларусь» і рэкамендацыі па іх выкарыстанні ў адукацыйным працэсе.

**7. Арганізацыя метадычнай работы**

Для арганізацыі дзейнасці метадычных фарміраванняў настаўнікаў гісторыі ў 2024/2025 навучальным годзе прапануецца адзіная тэма **«Павышэнне якасці адукацыі сродкамі вучэбных прадметаў “Гісторыя Беларусі ў кантэксце сусветнай гісторыі”, “Сусветная гісторыя” і “Гісторыя Беларусі”, у тым ліку ў кантэксце фарміравання функцыянальнай адукаванасці вучняў»**.

**Мэта метадычнай работы:** удасканаленне прафесійнай кампетэнтнасці настаўніка па пытаннях фарміравання функцыянальнай адукаванасці вучняў.

Развіццё прафесійных кампетэнцый педагогаў ажыццяўляецца праз работу метадычных фарміраванняў: школьнага, раённага (гарадскога) вучэбна-метадычных аб'яднанняў настаўнікаў гісторыі, школы маладога настаўніка, школы ўдасканалення педагагічнага майстэрства, творчых і праблемных груп і іншых. Дзейнасць метадычных фарміраванняў павінна планавацца на аснове аналізу вынікаў метадычнай работы за папярэдні навучальны год з улікам патрабаванняў нарматыўных прававых актаў, прадметна-метадычнага ўзроўню і кваліфікацыі настаўнікаў, іх прафесійных інтарэсаў і запытаў і абавязана садзейнічаць іх прафесійнаму развіццю.

На жнівеньскіх прадметных секцыях настаўнікаў гісторыі рэкамендуецца абмеркаваць наступныя пытанні:

1. Нарматыўнае прававое і навукова-метадычнае забеспячэнне адукацыйнага працэсу па гісторыі ў 2024/2025 навучальным годзе: Кодэкс Рэспублікі Беларусь аб адукацыі, іншыя нарматыўныя прававыя акты, якія рэгулююць пытанні арганізацыі адукацыйнага працэсу на II і III ступенях агульнай сярэдняй адукацыі;

правілы бяспекі арганізацыі адукацыйнага працэсу ва ўстановах агульнай сярэдняй адукацыі;

асаблівасці вывучэння інтэграванага курса «Гісторыя Беларусі ў кантэксце сусветнай гісторыі» ў X класе;

кампаненты ВМК факультатыўных заняткаў па фарміраванні функцыянальнай адукаванасці;

выкарыстанне матэрыялаў адзінага інфармацыйна-адукацыйнага рэсурсу ў адукацыйным працэсе па вучэбных прадметах «Сусветная гісторыя», «Гісторыя Беларусі»:[*https://eior.by/*](https://eior.by/)*.*

2. Аналіз вынікаў рэспубліканскай кантрольнай работы па вучэбным прадмеце «Гісторыя Беларусі» ў XI класе, выпускнога экзамену па вучэбным прадмеце «Гісторыя Беларусі» па завяршэнні навучання і выхавання на II ступені агульнай сярэдняй адукацыі, цэнтралізаванага экзамену па вучэбных прадметах «Гісторыя Беларусі», «Сусветная гісторыя» па завяршэнні навучання і выхавання на III ступені агульнай сярэдняй адукацыі.

3. Аналіз вынікаў работы метадычных фарміраванняў настаўнікаў гісторыі ў 2023/2024 навучальным годзе. Планаванне работы метадычных фарміраванняў на 2024/2025 навучальны год.

На працягу 2024/2025 навучальнага года на пасяджэннях метадычных фарміраванняў настаўнікаў гісторыі рэкамендуецца разгледзець тэарэтычныя і практычныя аспекты фарміравання функцыянальнай адукаванасці вучняў сродкамі вучэбных прадметаў «Сусветная гісторыя», «Гісторыя Беларусі» з улікам наяўнага эфектыўнага педагагічнага вопыту настаўнікаў рэгіёна:

тэарэтычныя і навукова-метадычныя аспекты фарміравання функцыянальнай адукаванасці вучняў;

праектаванне сучаснага ўрока з выкарыстаннем практыка-арыентаваных заданняў па фарміраванні функцыянальнай адукаванасці вучняў;

фарміраванне функцыянальнай адукаванасці вучняў сродкамі праектнай дзейнасці;

фарміраванне функцыянальнай адукаванасці на факультатыўных занятках;

выхаваўчы патэнцыял вучэбных заняткаў па гісторыі.

З мэтай забеспячэння ўмоў для развіцця прафесійнай кампетэнтнасці настаўнікаў у дзяржаўнай установе адукацыі «Акадэмія адукацыі» праводзяцца мерапрыемствы ў адпаведнасці з Рэспубліканскім каардынацыйным планам мерапрыемстваў дадатковай адукацыі педагагічных работнікаў *(*[*https://clck.ru/3AJ8HA*](https://clck.ru/3AJ8HA)*)*.

Навукова-інфармацыйную і арганізацыйна-метадычную дапамогу настаўнікам гісторыі аказвае часопіс **«Беларускі гістарычны часопіс»** (дзяржаўнае прадпрыемства «Выдавецтва “Адукацыя і выхаванне”»). У часопісе публікуюцца практычныя матэрыялы з вопыту работы настаўнікаў гісторыі і грамадазнаўства, канспекты ўрокаў, матэрыялы для пазакласнай работы, метадычныя рэкамендацыі для маладых настаўнікаў.